Държавен вестник, бр. 19, 2015 г., стр. 29

БРОЙ  19	
Д Ъ Р Ж А В Е Н  В Е С Т Н И К 	
СТР.  29  
(2) Износителят е длъжен най-малко три 
работни дни преди експедирането да подаде 
заявление за извършване на фитосанитарен 
контрол и за издаване на фитосанитарен 
сертификат до съответната ОДБХ,  както и 
да представи фитосанитарните изисквания на 
държавата вносител.
(3) Контролът по ал. 1 се извършва и фи-
тосанитарни сертификати се издават в рамките 
на официалното работно време на БАБХ.
Чл. 27. (1) Фитосанитарният контрол при 
износ и реекспорт на растения, растителни 
продукти и други обекти обхваща:
1. проверка по документи; 
2. проверка за идентичност на обявената 
за износ или реекспорт пратка и/или партида;
3. проверка за вредители; 
4. проверка за съответствие с фитосани-
тарните изисквания на държавата вносител;
5. вземане на проби за лабораторен анализ 
при съмнение или установена зараза. 
(2) Фитосанитарният контрол при износ 
може да се извърши и по време на производ-
ство на растенията, растителните продукти 
и другите обекти.
Чл. 28. (1) В зависимост от резултатите от 
извършения контрол инспекторът по расти-
телна защита:
1. издава фитосанитарен сертификат или 
фитосанитарен сертификат за реекспорт, 
когато растенията и растителните продукти 
отговарят на фитосанитарните изисквания на 
държавата вносител; 
2. отказва да издаде фитосанитарен сер-
тификат или фитосанитарен сертификат за 
реекспорт, когато растенията и растителните 
продукти не отговарят на фитосанитарните 
изисквания на държавата вносител; 
 3.  предписва оздравителни и други фи-
тосанитарни мерки на предназначените за 
износ и/или реекспорт растения, растителни 
продукти и други обекти.
(2) Фитосанитарният сертификат се пред-
ставя при оформянето на митническите 
документи за износ и реекспорт, когато се 
изисква от държавата вносител. 
Чл. 29. (1) Фитосанитарните сертификати 
и фитосанитарните сертификати за реекспорт 
се издават от инспекторите по растителна за-
щита до 14 дни преди изпращане на пратката 
съгласно изискванията на приложение № 7, 
части А и Б.
 (2) Сертификатите трябва да са попълнени 
на компютър, пишеща машина или четливо 
на ръка с главни печатни букви на един от 
официалните езици на Организацията по 
прехрана и земеделие (FAO) към ООН с из-
писано на латински език ботаническо име на 
растителния вид и без задрасквания, поправки 
или изтривания, освен ако не са официално 
заверени. 
(3) Сертификатите се издават в два екзем-
пляра, като единият придружава пратката, а 
другият се съхранява в съответната ОДБХ. 
По искане на износителя се издава заверено 
копие.
Чл. 30. (1) При реекспорт към фитосани-
тарния сертификат за реекспорт се прилага 
и оригиналният сертификат, издаден от фи-
тосанитарните органи на държавата, от която 
произхожда пратката и/или партидата, или 
заверено копие от него.
(2) Когато към растения, растителни про-
дукти и други обекти се прилагат специални 
изисквания, които могат да бъдат изпълнени 
само на мястото на произход, фитосанитарен 
сертификат за реекспорт не се издава.
Чл. 31. (1) За извършване на фитосанитар-
ния контрол при износ и реекспорт се събират 
такси в размери, определени в тарифата по 
чл. 3, ал. 4 от Закона за Българската агенция 
по безопасност на храните. 
(2) Всички разходи за прилагане на мерки, 
наложени в резултат на контрола при износ, 
са за сметка на износителя.
Г л а в а  п е т а
ФИТОСАНИТАРЕН КОНТРОЛ НА РАС-
ТЕНИЯ, РАСТИТЕЛНИ ПРОДУКТИ И 
ДРУГИ ОБЕКТИ НА ТЕРИТОРИЯТА НА 
СТРАНАТА
Раздел I
Официален регистър за фитосанитарен 
контрол
Чл. 32. (1) Всяка ОДБХ създава и поддържа 
официален регистър за фитосанитарен контрол 
по чл. 6, ал. 1, т. 11 от Закона за защита на 
растенията.
(2) В официалния регистър за фитосанита-
рен контрол се регистрират лицата по чл. 22, 
ал. 1 от Закона за защита на растенията, 
които са:
1. вносителите на растения, растителни 
продукти и други обекти, посочени в прило-
жение № 5, част Б;
2. производителите на растения, расти-
телни продукти и други обекти, посочени в 
приложение № 5, част А;
3. лицата, които събират или разделят пар-
тиди с растения, растителни продукти и други 
обекти, посочени в приложение № 5, част А;
4. лицата, които преработват растения, 
растителни продукти и други обекти, посочени 
в приложение № 5;
5. производители, колективни складове или 
спедиторски центрове, разположени в зоните 
на производство на следните растения, нев-
ключени в списъка по приложение № 5, част 
А: клубени от Solanum tuberosum L., различни 
от тези, предназначени за засаждане; плодове 
от Citrus L., Fortunella Swingle, Poncirus Raf. и 
техните хибриди;